Յարութիւն վրդ. Պզտիկեան

**Յարութիւն վրդ. Պզտիկեան** () իր աշխատանքային սեղանի մօտ: Աստուածաբան, փիլիսոփայութեան եւ արուեստ-ի պատմութեան դոկտոր:

## '''Կենսագրութիւն'''

Յարութիւն վրդ. Պզտիկեան ծնած է Պէյրութ Մուսալեռցի ընտանիքի մէջ։ Նախնական կրթութիւնը ստացած է ծննդավայրին Սուրբ Գրիգոր Լուսաւորիչ ճեմարանին մէջ։ 13 տարեկանին մեկնած է Վենետիկի Մխիթարեան մայրավանք:

Հայագիտութեան կողքին ստացած է նաեւ իտալական Պաքալորէաթ՛ յետոյ ղրկուած է Հռոմ համալսարանական ուսումը շարունակելու։ Հոն մնացած է եօթը տարի, երեք տարիէն ստացած է Փիլիսոփայութեան Տոքթորան, ապա Աստուածաբանութեան, տարի մըն ալ հետեւած է «Musica Sara» երաժշտական դասընթացքներուն, որ Վատիկանի կողմէ հաստատուած հոգեւոր երաժշտութեան դասընթացքներն են:

Տոքթորայի համար աւարտաճառ ներկայացնելու այն միտումով, որ ապագային պիտի նուիրուի դաստիարակչական ասպարէզին. կ'ընտրէ «**Դաստիարակչական Հոգեբանութիւն**» - «**Յանցանքի զգացումը երեխաներու մօտ**» նիւթը:

Հռոմի Գրիգորեան Համալսարանէն կը ստանայ փիլիսոփայութեան եւ Աստուածաբանութեան դոկտոր աստիճան: 1962-ին կարտինալ Աղաճանեանի ձեռամբ վարդապետ կ՛օծուի: Մաս կը կազմէ Մխիթարեան ուխտին ծայրագոյն վարդապետ աստիճանով:

Նոյն համալսարանէն ստանալէ ետք արուեստի պատմութեան բարձրագոյն վկայական, կը վերադառնայ Վենետիկ, ուր կը յաճախէ տեղւոյն Գեղարուեստից Ակադեմիան, ուսուցիչ ունենալով Սանթոմազօ, Վետովա եւ Սաէթթի նշանաւոր արուեստագէտները:

Ծառայած է Եւրոպայի, Միջին Արեւելքի եւ Ամերիկայի հայկական գաղթօճախներուն մէջ։ Ան հոգեւոր եւ ստեղծագործական կեանքին զուգահեռ վարած է նաեւ խմբագրական եւ վարչական գործեր՝ տնօրէնութեան պաշտօն վարած է Հալէպի Մխիթարեան վարժարանին:

Իր առաջին արուեստի ցուցահանդէսը կայացած է 1962-ին Վենետիկի մէջ, որմէ ետք ունեցած է բազմաթիւ ցուցահանդէսներ աշխարհի կարեւորագոյն մայրաքաղաքներուն մէջ։ Ստացած է բազմաթիւ մրցանակներ:

Հայր Յարութիւն վրդ. Պզտիկեան հեղինակ է շարք մը գիրքերու հայերէն եւ օտար լեզուներով:

Այժմ կը գործէ Փարիզ-ի մէջ՝ ուսուցանելով Փարիզի Սամուէլ Մուրատ վարժարանին մէջ։ Միեւնոյն ժամանակ ինքնաբուխօրէն կը գծէ եւ բազամաթիւ ցուցահանդէսներ պատրաստած է արդէն: Վերջերս ալ Կալէրի տը Սէվրի մէջ ցուցադրած է իր գործերը: Իր ծախած բոլոր նկարներուն հասոյթը ան յատկացուցած է վարժարանի նորակառոյց շէնքին ծախսերուն: Հայ տղոց այս վարժարանը ունի 160 գիշերօթիկ աշակերտներ:

Կը մահանայ է 11 Ապրիլ, 2021ին, Փարիզի արուարձան, Սեւր քաղաքին մէջ գտնուող Սամուէլ Մուրատեան վարժարանին մէջ, իր աշխատանքային սեղանի մօտ:

## Հրատարակչական- Մխիթարեան Միաբանութեան գրականագիտական ու պատմական աշխատութիւններ

Երեւան-ի մէջ «Զանգակ-97» տպարանէն լոյս տեսած են Յարութիւն վրդ. Պզտիկեանի հետեւեալ գիրքերը: -

2003-ին «**Մխիթարի եւ Մխիթարեաններու նպաստը հայ մշակոյթին**» Վենետիկ - Ս. Ղազար, 79 էջ

2003-ին «**Մխիթար վրդ. Սեբաստացիի և Մխիթարեաններու նպաստը հայ մշակոյթին**» Վենետիկ - Ս. Ղազար, 79 էջ

2004-ին «**Հայ ժողովուրդի ազատագրութեան պայքարը** (**ԺԹ-ի դդ**.)» Վենետիկ - Ս. Ղազար, 91 Էջ

2004-ին «**Պատմական հողերու վրայ**» **Ճամփորդ.** **նօթեր**: Վենետիկ - Ս. Ղազար, 120 Էջ

2004-ին «**Խոհեր կեանքի մասին**» Վենետիկ - Ս. Ղազար

2004-ին «**Հայկական ցոլքեր**» Վենետիկ - Ս. Ղազար, Թիւ 1, Թիւ 2, Թիւ 3 եւ Թիւ 4 գիրքերը:

2006-ին «**Հայկական ցոլքեր**» Վենետիկ - Ս. Ղազար, Թիւ 5 եւ Թիւ 6 գիրքերը:

2008-ին «**Հայկական ցոլքեր**» Վենետիկ - Ս. Ղազար, Թիւ 7 գիրքը

2009-ին «**Հայկական ցոլքեր**» Վենետիկ - Ս. Ղազար, Թիւ 8 գիրքը

2011-ին «**Հայկական ցոլքեր**» Վենետիկ - Ս. Ղազար, Թիւ 9 գիրքը

## Հրատարակչական՝ Ներքին քաղաքականութիւն-Հայաստան, Հայ ժողովուրդի Պատմութիւն եւ Հայ գրականութիւն

Երեւան-ի մէջ «Զանգակ-97» տպարանէն լոյս տեսած են Յարութիւն վրդ. Պզտիկեանի հետեւեալ գիրքերը: -

2003-ին **Հայաստանեան պատկերներ** Եւսեբիոս Քրոնիկագիր, [Լրացուած հրատ.] 230 էջ
 
2003-ին **Հայաստանեան պատկերներ** Եւսեբիոս Քրոնիկագիր, 130 էջ

նաեւ լոյս տեսած են հետեւեալ գիրքերը

2004-ին Լոս Անճելըս **Հայաստանեան պատկերներ** Հայ ժողովուրդի Պատմութիւն Յարութիւն Մովսէսի Վրդ. Պզտիկեան, 172 էջ

2006-ին Վենետիկ-Ս.Ղազար **Հայաստանեան պատկերներ** Հայ գրականութիւն Յարութիւն Մովսէսի Վրդ. Պզտիկեան, 398 էջ

## Արուեստ՝ նկարչութիւն

Յարութիւն վրդ. Պզտիկեան արուեստագէտին բնորոշ է արուեստի Գերիպաշտութեան շարժման ոճը (Սըրրի՜ըլզմ SURREALISM):
Գերմանացի անուանի Փրոֆէսօր Քիրշպաումի հետ ուսումնասիրած է նախաքրիստոնէական արուեստները: Հոն է, որ իր հետաքրքրութիւնը արթնցած է Արուեստի հանդէպ եւ ներկայացուցած է որպէս նիւթ՝ «Հայկական Ճարտարագիտութիւնը»։ Երկու տարի Վենետիկի նկարչական Ակադեմիան յաճախած է:

Ան Վենետիկի Ակադեմիայի նկարչութեան կաճառին անդամ է:

## Ցուցահանդէսներ

Վենետիկի արուեստասէր բարեկամները զինք կը մղեն եւ անոնց քաջալերութեամբ կուտայ իր առաջին ցուցահանդէսը՝ Վենետիկի «Palazzo Giustinia» -ին մէջ։ Դարձեալ բարեկամներու դրդումով յաջորդաբար կը ցուցադրէ «Castel Franco Veneto» վենետիկ եւ «Treviso» եւ շրջակաները:

Փարիզի մէջ կազմակերպուած է Յարութիւն վրդ. Պզտիկեան ցուցահանդէսը՝ Աէվրը քաղաքի Քաղաքապետարանի Դահլիճին մէջ, «Yan's» ակումբին մէջ։ Յետոյ Փարիզի ձախակողմեան թաղամասի «Կալէրի տը Սէվրը» կոչուած աշխատանոցին մէջ:

Յարութիւն վրդ. Պզտիկեան ունի անհատական ցուցահանդէսներու շարք մը:
 

## Մրցանակներ եւ Պատուագրեր

Յարութիւն վրդ. Պզտիկեան Նկարչութեան հետեւած է իբրեւ սիրելի զբաղմունք մը միայն, կարգ մը Ակադեմիներ զինք ընտրած են իրենց ցկեանս անդամ:

1966-ին Սալոն տէնտէփանտանսի միջազգային ցուցահանդէսին, Շակալի եւ Սալվատոր Տալիի նման մեծերու կողքին ցուցադրուած են նաեւ Հայր Յարութիւն վրդ. Պզտիկեանի գործերը եւ իբրեւ նորայայտ տաղանդ շահած է Ոսկէ Մետալ:

1967-ին Արուեստի, Գրականութեան եւ Գիտութեան կաճառէն ստացած է արծաթէ մետալ:

2011-ին ան փարիզի մէջ պարգեւատրուած է «Քրուայ տը Շվալիէր» Ասպետական Խաչը:

## Արտաքին յղումներ

* «Բազմավէպ» հայագիտական հանդէսը հիմնուած 1843-ին, պաշ­տօնաթերթն է Մխիթարեան Միաբանութեան եւ լոյս կ՚ըն­ծա­յուի Սուրբ Ղազարի Հայկա­կան Ճեմարանի կողմէ http://www.bazmavep.com/hy :
* Կայքէջ Յարութիւն վրդ. Պզտիկեան
* ՀԱՅ ԳԻՐՔ = Armenian Book Հ. Յարութիւն վրդ. Պզտիկեան
* Տես նկարչական գործերը այս յղումով՝Յարութիւն վրդ. Պզտիկեանի նկարչական արուեստի գործերու շարքը

## Պատկերասրահ

Հ. Յարութիւն վրդ. Պզտիկեան.jpg|Մխիթարի եւ Մխիթարեանների Նպաստը Հայ Մշակոյթին Երեւան 2003
Հայր Յարութիւն վրդ. Պզտիկեան.jpg|ՊԶՏԻԿԵԱՆ BEZDIKIAN Երեւան 2007
Հայր Յարութիւն Պզտիկեան.jpg|Արուեստագէտի մասին Երեւան 2007
Հ Յարութիւն վրդ. Պզտիկեան.jpg|Հայ Պատմիչներ - Հայկական Ցոլքեր - 8, Երեւան 2009
Յարութիւն վրդ. Պզտիկեան.jpg|Հանդիպում Հայ Մամուլի հետ, Երեւան 2012
Յարութիւն վրդ Պզտիկեան.jpg|Քրիստոնէական Խոհեր, Երեւան 2016
Յարութիւն վարդապետ Պզտիկեան.jpg|Հայկական Ցոլքեր - 11, Երեւան 2016


Յարութիւն Վարդապետ Պզտիկեանի հետ հանդիպում Երեւանի մէջ։ Աջէն ձախ՝ արուեստագէտ գեղանկարիչներ՝ Զաւէն Պարտաքճեան, Վիգէն Շարոյեան, արուեստագէտ եւ ազգագրագէտ՝ Հրազդան Թոքմաճեան, Յարութիւն Վրդ. Պզտիկեան եւ արեւելագէտ՝ Սերգեյ Մանվելյան: 31 Օգոստոս 2017:


Haroutioun Vartabed Bzdigian, Hrazdan Tokmajian Zaven Bardakjian Viken Sharoian Sergey Manvel meeting in Yerevan August 31, 2017.jpg



## Աղբիւրներ
* Հայր Յարութիւն Ծյրգ. Վրդ. Պզտիկեան
* «Բազմավէպ» հայագիտական հանդէս Հայկական Ճեմարան Սրբոյն Ղազարու ՊԶՏԻԿԵԱՆ Հ. ՅԱՐՈՒԹԻՒՆ ՎՐԴ. 
* ՀԱՅ ԳԻՐՔ = Armenian Book Յարութիւն վրդ. Պզտիկեան
* Նշուեցաւ Մխիթարեան Միաբանութեան Սեւրի Սամուէլ Մուրատեան Վարժարանի Եւ Մշակութային Կեդրոնի Հիմնադրման 180 Ամեակը
* Սրբոց Վարդանանց Տօնակատարութււնը Սամուէլ Մուրատեան Վարժարանէն Ներս

## Ծանօթագրութիւններ

## Տե՛ս նաեւ
* Զմմառու Պատրիարքական Միաբանութիւն
* Հայ Կաթողիկէ Եկեղեցի: 
* Մխիթարեան Միաբանութիւն

Ստորոգութիւն:1937 ծնունդներ
Ստորոգութիւն:27 Յուլիսի ծնունդներ
Ստորոգութիւն:Մխիթարեան Միաբանութիւն Վարդապետներ
Ստորոգութիւն:Փիլիսոփայութեան եւ Աստուածաբանութեան դոկտորներ
Ստորոգութիւն:Հայ նկարիչներ
Ստորոգութիւն:Հայ գեղանկարիչներ
Ստորոգութիւն:Հայ արուեստագէտներ
Ստորոգութիւն:Հայ աստուածաբաններ
Ստորոգութիւն:Պէյրութ ծնածներ
Ստորոգութիւն:11 Ապրիլի մահեր
Ստորոգութիւն:2021 մահեր